wickkiey/tamil-wikipedia-chunked huggingface dataset:
# இறபீக் சாமி

## இறபீக் சாமியின் படைப்புகள்

- 1982: Das Schaf im Wolfspelz - அந்த ஆடு ஓநாய் கம்பளிக்குள்
- 1984: Das letzte Wort der Wanderratte - நோர்வே எலியின் கடைசி வார்த்தை
- 1985: Der Fliegenmelker und andere Erzählungen aus Damaskus
- 1985: Der erste Ritt durchs Nadelöhr - ஊசித்துவாரத்தினூடு முதல் சவாரி
- 1985: Weshalb darf Babs wieder lachen? - ஏன் பாப்ஸ் மீண்டும் சிரிக்க வேண்டும்?
- 1986: Bobo und Susu - போபோவும் சூசுவும்
- 1987: Eine Hand voller Sterne - ஒரு கை நிறைய நட்சத்திரங்கள்
- 1987: Malula
- 1988: Die Sehnsucht fährt schwarz
- 1989: Erzähler der Nacht - இரவின் கதை சொல்லி
- 1990: Der Wunderkasten
- 1991: Vom Zauber der Zunge - நாக்கின் மாயங்கள்
- 1991: Der fliegende Baum
- 1992: Der ehrliche Lügner - நேர்மையான பொய்யர்
- 1993: Märchen aus Malula
- 1994: Das ist kein Papagei - அது ஒரு கிளி அல்ல
- 1994: Der brennende Eisberg - எரியும் பனிப்பாறை
- 1995: Der Schnabelsteher
- 1995: Reise zwischen Nacht und Morgen - இரவுக்கும் பகலுக்கும் இடையிலான பயணம்
- 1996: Fatima und der Traumdieb
- 1996: Loblied und andere Olivenkerne
- 1997: Gesammelte Olivenkerne - சேகரித்த இலுப்பைக்காய்கள்
- 1997: Milad
- 1997: Der erste Kuss nach drei Jahren - முதல் முத்தம் மூன்று வருடங்களின் பின்
- 1998: Damals dort und heute hier - அப்போது அங்கே இப்போது இங்கே
- 1999: Albin und Lila - அல்பினும் லீலாவும்
- 1999: Der geheime Bericht über den Dichter Goethe
- 1999: Sieben Doppelgänger
- 1999: Wie kam die Axt in den Rücken des Zimmermanns
- 2000: Zeiten des Erzählens
- 2000: Die Farbe der Worte - வார்தைகளின் நிறம்
- 2000: Die Sehnsucht der Schwalbe
- 2000: Angst im eigenen Land - சொந்த நாட்டிலேயே பயம்
- 2002: Mit fremden Augen - வேற்றுக் கண்களுடன்
- 2002: Damaskus, der Geschmack einer Stadt
- 2003: Wie ich Papa die Angst vor Fremden nahm
- 2003: Das große Rafik Schami Buch
- 2004: Die dunkle Seite der Liebe - காதலின் இருண்ட பகுதி
- 2006: Der Kameltreiber von Heidelberg
- 2006: Damaskus im Herzen und Deutschland im Blick
- 2008: Das Geheimnis des Kalligraphen
- 2008: Was ich schaffe, überdauert die Zeit
- 2011: Die Frau, die ihren Mann auf dem Flohmarkt verkaufte: Oder wie ich zum Erzähler wurde
- 2012: Das Herz der Puppe - பொம்மையின் இதயம்
- 2013: »Hast du Angst?«, fragte die Maus
- 2013: Meister Marios Geschichte
- 2013: Eine deutsche Leidenschaft namens Nudelsalat
- 2013: Der Mut, die Würde und das Wort: Von der Verpflichtung, den Mund aufzumachen
- 2015: Sechs Sterne – Reisen - ஆறு நட்சத்திரங்கள் - பயணம்
- 2015: Sophia oder Der Anfang aller Geschichten - சோபியா அல்லது கதைகளின் தொடக்கம்
# இறபீக் சாமி

## விருதுகள்

- 1991 மில்றெட் எல். பற்செல்டர் விருது (Mildred L. Batchelder Award) (ஒரு கை நிறைய நட்சத்திரங்கள் - ஜெர்மன் மொழியிலிருந்து மொழிபெயர்க்கப்பட்ட ஆங்கில நூலுக்காக - A Hand Full of Stars)
- 2015 அறக்கட்டளை விருது விவிலியம் மற்றும் கலாச்சாரம் (Preis der Stiftung Bibel & Kultur)
# தடேவ் துறவியர் மடம்

**தடேவ் துறவியர் மடம்** (*Tatev monastery*; ) தென்கிழக்கு ஆர்மீனியாவின் தடேவ் கிராமத்திற்கு அருகேயுள்ள பெரிய கருங்கல் வகை பீடபூமியில் அமைந்துள்ள 9 ஆம் நூற்றாண்டுக்குரிய ஆர்மீனிய திருத்தூதர் திருச்சபை துறவியர் மடம் ஆகும். "தடேவ்" எனும் பதம் பொதுவாக துறவியர் மடம் என்பதைக் குறிக்கும். துறவியர் மட முழுத்தோற்றமும் வொரோடன் ஏரியின் ஆழமான மழை இடுக்கு வழியின் விளிம்பில் உள்ளது. தடேவ் சியூனிக் ஆயர் இருக்கையாக உள்ளதோடு, பொருளாதார, அரசியல், ஆன்மீக, கலாச்சார செயற்பாட்டு மையமாக அப்பிரதேசத்தின் வரலாற்றில் குறிப்பிடத்தக்க பங்கு வகிக்கிறது.  
14 ஆம் 15 ஆம் நூற்றாண்டுகளில் துறவியர் மாடம் மிக முக்கியமான ஆர்மீனிய மத்திய கால பல்கலைக்கழகங்களில் ஒன்றான தடேவ் பல்கலைக்கழகத்தைக் கொண்டிருந்தது. இது அறிவியல், சமயம், மெய்யியல் நூல்களின் மீள் உருவாக்கம், நுண் சிற்ப நிறந்தீட்டல் ஆகியவற்றுக்கு பங்களிப்பு வழங்கியது. தடேவ் பல்கலைக்கழக அறிஞர்கள் அர்மீனிய கலாச்சாரம், சமயக் கோட்பாடு என்பவற்றைப் பாதுகாப்பதில், அதனுடைய மிகவும் கொந்தளிப்பான காலகட்டத்தில் பங்களிப்புச் செலுத்தினார்கள்.  
துறவியர் மாடம் சியூனிக் பகுதியில் "நன்கு அறியப்பட்ட இடம்" என்று விளங்குகிறது. கலிட்சர் என்ற கிராமத்திற்கும் தடேவிற்குமான கம்பிவட வழி ஒக்டோபர் 2010 அன்று திறந்து வைக்கப்பட்டது. இது உலகின் "நீளமான நிறுத்தமற்ற இரட்டை இரும்புப்பாதை கம்பிவட தானூந்து" என்பதால் *கின்னஸ் உலக சாதனைகள்* என வகைப்படுத்தப்பட்டிருந்தது.
# தடேவ் துறவியர் மடம்

## சொல்லிலக்கணம்

பாரம்பரியத்தின்படி, திருத்தூதர் புனித ததேயு பிரசங்கம் செய்து, மறைசாட்சியாக மரித்த இடமான இயுஸ்தாதேயுஸ் தடேவ் துறவியர் மடம் என்ற பெயரைப் பெற்றது.  
பிரபல சொல்லிலக்கணம் ஒரு கதையைக் கொண்டுள்ளது. அதன்படி, பயிலுனர் ஒருவர் தான் வடிவமைத்த சிலுவை ஒன்றை கோபுர சிகரத்தில் வைக்க மறைவாக ஏறினார். ஆயினும், இறங்கும்போது தன்னுடைய ஆசானை கண்டு, அதன் அதிர்ச்சியால் காலடி வைக்கும் இடத்தைத் தவறவிட்டு, கீழே விழுந்தார். அவர் கடவுளிடம் இறக்கைகள் தரும்படி வேண்டினார். அவ்வேண்டுதல் ஆர்மீனிய மொழியில் “Ta Tev” (த டேவ்) எனப்படும்.
# தடேவ் துறவியர் மடம்

## வரலாறு

தடேவ் துறவியர் மடம் தென் கிழக்கு ஆர்மீனியாவில், பண்டைய ஆர்மீனிய சியூனிக் பகுதியில் அமைந்துள்ளது. இதிலிருந்து 280&nbsp;கிமி தூரத்தில் யெரெவான் அமைந்துள்ளது. தடேவ் பீடபூமி கிறித்தவ காலத்துக்கு முன்பிருந்து பயன்படுத்தப்பட்டதுடன், பாகால் கோயிலையும் கொண்டிருந்தது. 4 ஆம் நூற்றாணடில் ஆர்மீனியா கிறித்தவமயப்படுத்தலுக்கு உள்ளாகியதைத் தொடர்ந்து, அக்கோயிலுக்குப் பதில் கிறித்தவக் கோயில் மாற்றீடாகியது.
# தடேவ் துறவியர் மடம்

## நூல் குறிப்பு

-
# புக்கெட் மாகாணம்

**பூக்கெத் மாகாணம்** (*Phuket province*, ) என்பது தாய்லாந்தின் தெற்குப் பகுதியில் உள்ள ஒரு மாகாணம் (*சங்வாட்*) ஆகும். இதில் தாய்லாந்தின் மிகப்பெரும் தீவான பூகத் தீவும் மேலும் 32 சிறு தீவுகளும் அடங்கும். தாய்லாந்தின் மேற்கு கடலோரத்தில் அந்தமான் கடலில் இந்த மாநிலம் அமைந்துள்ளது. பூகத் தீவை வடக்கிலுள்ள பாங் இங்கா மாநிலத்துடன் பாலமொன்று இணைக்கின்றது. கிழக்கில் பாங் இங்கா விரிகுடாவைக் கடந்து கிராபி மாநிலம் உள்ளது.  
பூகத் மாநிலத்தின் பரப்பளவு 576 சதுர கி.மீ. (222 ச மை) ஆகும்; இது சிங்கப்பூர் பரப்பளவை விட சற்றேக் குறைவானதாகும். இந்த மாநிலம் தாய்லாந்தின் இரண்டாவது சிறிய மாநிலமாகும். முன்பு வெள்ளீயமும் இயற்கை மீள்மமும் முதன்மையான வணிகப் பொருட்களாக இருந்தன. இந்தியாவிற்கும் சீனாவிற்கும் இடையேயான வணிகப் பரிமாற்றத்தில் முதன்மையான வணிகமாற்று மையமாக விளங்கியது. போர்த்துகேய, பிரான்சிய, டச்சு, ஆங்கில நாட்டுக் கப்பல்களின் பயணக் குறிப்பேடுகளில் அடிக்கடி பூகத் குறிப்பிடப்படுகின்றது. தற்போது இதன் முதன்மையான வருவாய் ஈட்டும் தொழிலாக சுற்றுலாத் துறை உள்ளது.
# புக்கெட் மாகாணம்

## பூகத் முத்திரையின் காரணம்

பூகத் முத்திரையில் தாவ் தெப் கசாத்ரி & தாவ் சிறீ சுன்தோன் நாயகியர் நினைவகம் பொரிக்கப்பட்டுள்ளது. இந்த சீமாட்டிகள் கிபி 1785இல் இம்மாநிலத்தை பர்மியர்களிடமிருந்து காப்பாற்றினர். 1785இல் மியான்மர் துருப்புக்கள் பூகத்தை தாக்கத் திட்டமிட்டிருந்தனர். பூகத்தின் படைத்துறை தலைவர் அப்போதுதான் உயிரிழந்திருந்தார். எனவே பூகத்தை தாக்க இதுவே சரியான தருணம் என பர்மியத் துருப்புக்கள் நினைத்தனர். ஆனால் இறந்த ஆளுநரின் மனைவி குன் ஜானும் அவரது சகோதரி குன் மூக்கும் தீவின் பெண்களை துருப்புகளின் உடையணிந்து நகர சுவர்களில் சுடுவதற்குத் தயாராக நிற்க ஆணையிட்டனர். இதனால் எதிரிப்படைகள் பெரும் எண்ணிக்கையில் இருப்பதாக எண்ணிய பர்மியத் துருப்புக்கள் தங்கள் திட்டத்தை கைவிட்டனர். உணவுப் பற்றாக்குறையால் பின்வாங்கவும் செய்தனர். இந்த இரு பெண்களும் உள்ளூர் நாயகிகள் ஆயினர். அவர்களுக்கு, தாவ் தெப் கசாத்ரி மற்றும் தாவ் சிறீ சுன்தோன், என்ற கௌரவப் பட்டங்களை அரசர் முதலாம் இராமா வழங்கினார். இந்த முத்திரை 1985 முதல் புழக்கத்தில் உள்ளது.
# புக்கெட் மாகாணம்

## வரலாறு

17வது நூற்றாண்டில் டச்சு, இங்கிலாந்து நாட்டு வணிகர்கள் பூகத் தீவுடன் வணிகம் செய்யப் போட்டியிட்டனர்; 1680களுக்குப் பிறகு இவர்களுடன் பிரான்சு நாட்டு வணிகர்களும் போட்டியிட்டனர். அப்போது இத்தீவு "ஜங் சிலோன்" எனப்பட்டது. இங்கிருந்த வெள்ளீயம் இவர்களைப் பெரிதும் கவர்ந்தது. செப்டம்பர் 1680இல் இங்கு வந்த பிரெஞ்சுக் கிழக்கிந்தியக் கம்பனியின் கப்பல் தனது முழு சரக்குக் கொள்ளளவிற்கும் வெள்ளீயத்தை ஏற்றிச் சென்றது.  
ஓரிரண்டு ஆண்டுகளுக்குப் பின்னர் சயாமிய அரசர் நராய் பூகத்திற்கு ஆளுநராக பிரான்சிய மருத்துவர் ரெனெ சார்போன்னொயை நியமித்தார். சார்போன்னொ 1685 வரை ஆளுநராக இருந்தார்.  
1685இல் பூகத்தின் வெள்ளீயத்தில் பிரான்சிற்கு முழுமையான உரிமை வழங்கினார். பிரான்சியத் தூதர் சோமோனின் நண்பர் சேயுர் டெ பில்லி ஆளுநராக நியமிக்கப்பட்டார். இருப்பினும் 1688இல் நடந்த சயாமின் புரட்சிக்குப் பின்னர் பிரான்சிய ஆளுநர் வெளியேற்றப்பட்டார். ஏப்ரல் 10, 1689இல் டெசுபார்கெசு தலைமையில் பிரான்சு பூகத்தை கைப்பற்ற முயன்றது. தன் முயற்சி தோல்வியுற டெசுபார்கெசு சனவரி 1690இல் புதுச்சேரிக்குத் திரும்பினார்.  
1785இல் மியான்மர் துருப்புக்கள் பூகத்தைத் தாக்கினர். அந்த வழியாகச் சென்று கொண்டிருந்த பிரித்தானிய கிழக்கிந்திய நிறுவன கப்பலின் தலைவர் பிரான்சிசு லைட் உள்ளூர் மக்களுக்கு மியான்மர் தாக்க முன்னேற்பாடுகள் செய்து வருவதை முன்கூட்டியே அறிவித்தார். அப்போதுதான் மறைந்த ஆளுநரின் மனைவி சானும் அவரது சகோதரி மூக்கும் உள்ளூர் மக்களைத் திரட்டினர். ஒருமாத முற்றுகைக்குப் பின்னர் மார்ச் 13, 1785இல் மியான்மர் துருப்புக்கள் பின்வாங்கினர். இந்தப் பெண்கள் உள்ளூர் நாயகிகள் ஆயினர். இவர்களுக்கு அரசர் முதலாம் இராமா தாவ் தெப் கசத்ரி மற்றும் தாவ் சி சுன்தோன் என்ற பட்டங்களை வழங்கினார். அரசர் ஐந்தாம் இராமா காலத்தில் பூகத் வெள்ளீயம் உற்பத்தி செய்யும் தெற்கு மாநிலங்களுக்கு நிர்வாக தலைநகராயிற்று. 1933இல் 1933 *மோன்தோன் பூகத்* (มณฑลภูเก็ต) என்ற இந்த ஏற்பாடு கலைக்கப்பட்டு பூகத் ஓர் மாநிலமாயிற்று.
# மாஞ்சோ

**மாஞ்சோ** என்பது நேபாளத்தில் வடகிழக்கே உள்ள கும்புப் பகுதியில் உள்ள ஒரு சிற்றூர். இது தூதுகோசி ஆற்றுப்பள்ளத்தாக்கில், பஃகுடிங்கு ஊருக்கு வடக்காகவும், சோர்சாலே ஊருக்குத் தெற்காகவும் அமைந்துள்ளது. இவ்வூர் கடல்மட்டத்தில் இருந்து 2835 மீட்டர் உயரத்தில் உள்ளது. இவ்வூருக்குச் சற்று வடக்கே சாகர் மாதா தேசியப் பூங்காவின் தடுப்புக்காவல் நுழைவாயில் உள்ளது. இவ்வூரும் 1979 முதல் யுனெசுக்கோவின் உலகப் பாரம்பரியக் களம் ஆக இருக்கின்றது.  
எவரெசுட்டு மலைக்கோ அதன் அடிவார முகாமுக்கோ போகும் மலையேறிகளும் கரட்டு நடையாளர்களும் இலுக்குலாவில் தொடங்கி மாஞ்சோ வழியாக அங்கு நின்று செல்லும் இடமாகவுள்ளது.  
இவ்வூரின் முதன்மையான பயன் சுற்றுலாத் துறையில் மலையேறிகளுக்கும், மலைப்ப்பாதைவழி நடக்கும் கரட்டு நடையாளர்களுக்கும் உணவக வசதியும் தங்குவிடுதிகள் வசதியும் தருவதாகும்.
# மாஞ்சோ

## இதனையும் பார்க்கவும்

- எவெரெசுட்டு அடிவார முகாம்
# பிரீத்தி பருவா

**பிரீத்தி பருவா** (Preeti Barua, அசாமி: প্ৰীতি বৰুৱা) என்பவர் இலக்கியவாதியும், கல்வியாளரும் ஆவார். ரத்தசக்ரா என்ற மராட்டிய நூலை அசாமிய மொழிக்கு மொழிபெயர்த்து, சாகித்திய அகாதமி விருது பெற்றவர்.
# பிரீத்தி பருவா

## வாழ்க்கைக் குறிப்பு

இவர் அசாம் மகளிர் சங்கத்தின் நிறுவனத் தலைவர் ஆவார். இவர் ஹாண்டிக் பெண்கள் கல்லூரியில் முதல்வராகப் பணியாற்றியவர். இவர் நிரர்தக் என்ற கதைத் தொகுப்பை எழுதியுள்ளார். பிற மொழிகளில் இருந்து இலக்கிய நூல்களை மொழிபெயர்த்துள்ளார்.  
இவர் ஹீரேன் பட்டாச்சாரியா என்ற கவிஞரின் சகோதரி. இவர் 2015ஆம் ஆண்டின் நவம்பர் மாதம் ஏழாம் நாளில் இறந்தார்.
# இரட்டைத்தலைப் பாம்பு

**இரட்டைத்தலைப் பாம்பு** என்பது, பிரித்தானிய அருங்காட்சியகத்தில் உள்ள ஒரு அசுட்டெக் சிற்பம் ஆகும். இது பெரும்பாலும் தெர்க்கோயிசு கனிமத் துண்டுகளால் மூடப்பட்ட மரத்தால் ஆனது. பிரித்தானிய அருங்காட்சியகத்தில் உள்ள இதுபோன்ற ஒன்பது பொருட்களுள் இது ஒன்று. ஐரோப்பா முழுவதும் இதுபோல் ஏறத்தாழ 25 பொருட்கள் இருப்பதாகக் கருதப்படுகிறது. மெக்சிக்கோவின் அசுட்டெக்கிலிருந்து வந்த இது மதச் சடங்குகளின்போது அணிந்தோ, காட்சிக்கு வைக்கப்பட்டோ இருக்கலாம் எனத் தெரிகிறது. எசுப்பானிய ஆக்கிரமிப்பாளனான ஏர்மன் கோர்ட்டெசு 1519ல் இப்பகுதியைக் கைப்பற்றியபோது, அசுட்டெக் பேரரசன் இரண்டாம் மொக்டெசுமா ஏர்மனுக்கு இதைப் பரிசாக வழங்கியிருக்கலாம் என்ற கருத்தும் உண்டு.
# கோர் விரப்

**கோர் விரப்** (*Khor Virap*; , "ஆழமான குழி" அல்லது "ஆழமான கிணறு" எனப் பொருள்) என்பது துருக்கி எல்லைக்கு அருகில், ஆராத் மாகாணத்தின் அட்டசாத்தின் தெற்கில் கிட்டத்தட்ட தூரத்தில் ஆர்மீனியாவிலுள்ள ஆராத் சமவெளியில் அமைந்துள்ள ஓர் ஆர்மீனிய திருத்தூதர் திருச்சபை துறவியர் மடம் ஆகும். இந்த துறவியர் மடம் இறையியல் குருமடமாகவும் ஆர்மீனிய கத்தோலிக்கசுகளின் வசிப்பிடமாகவும் இருந்தது.  
முன்பு கிரிகர் லுசாவோரிச் எனப்பட்டவர் பின்னர் புனித கிரகரி என்ற பெயர் பெற்றவருடைய இடம், துறவியர் மடம் என்பவற்றால் கோர் விரப் குறிப்பிடத்தக்கமை பெற்றுள்ளது. இவர் முதலில் அரசர் மூன்றாம் டிரிடோட்சினால் 14 வருடங்கள் சிறை வைக்கப்பட்டார். பின்னர் புனித கிரகரி அரசரின் சமய ஆலோசகராக இருந்து, அவர்கள் சமயம் மாறுபவர்களுக்கான நடவடிக்கையை நாட்டில் மேற்கொண்டனர். 301 ஆம் ஆண்டில், கிறித்தவ நாடு என்று அறிவித்த உலகில் முதல் நாடாக ஆர்மீனிய இருந்தது.  
ஆரம்பத்தில் சிறிய கோயில் ஒன்று புனித கிரகரியின் திருநிலைப்படுத்தலைக் குறிக்கும் விதமாக கி.பி 642 இல் கட்டப்பட்டது. பல நூற்றாண்டுகளான இது பலதடவைகள் மீள்கட்டுமானத்திற்குள்ளானது. 1662 இல், பழைய சிறு கோயில் இடுபாட்டுப் பகுதியில் பெரியளவில் "கடவுளின் பரித்தத் தாய்" எனும் பெயரில் கட்டப்பட்டது. தற்போது வழமையான தேவாலய வழிபாடுகள் இதில் நடைபெறுகிறது. ஆர்மீனியாவில் இது ஒரு மிகவும் பார்வையிடப்படும் இடமாகவுள்ளது.  
துறவியர் மடம் பச்சை புல்வெளி நிலங்களாலும் திராட்சைத் தோட்டங்களாலும் அரராத் சமவெளியில் சூழப்பட்டுள்ளதோடு அரராத் மலையின் காட்சியும் உள்ளது. ஆராஸ் ஏரி துருக்கியின் ஆராலிக்கிற்கு எதிர்ப்பக்கத்தில் துறவியர் மடத்திற்கு அண்மையில் ஒடுகிறது.
# கோர் விரப்

## வரலாறு

பண்டைய ஆர்மீனிய அரசின் நிறுவனர் முதலாம் ஆர்ட்ஸ்சஸ் தன்னுடைய ஆர்மீனியத் தலைநகரை அட்டசாத்தில் கி.மு 180 இல் உருவாக்கினார். உரோமினால் துன்பத்திற்குள்ளான கத்தேயின் தளபதி ஹன்னிபால் அட்டசாத் உருவாக்கத்தில் செயல்பட்டதாக நம்பப்படுகிறது. பின்னர், பாரசீக அரசன் இரண்டாம் சாபுரினால் அட்டசாத் அழிக்கப்பட்டது. இங்கு சிறு கோயில் கட்டப்படுவரை, கோர் விரப் அரச சிறைச்சாலையாக பயன்படுத்தப்பட்டது.  
மூன்றாம் டிரிடேட்ஸ் அரசர் ஆர்மீனியாவை ஆழும்போது, அவருடைய உதவியாளர் கிறித்தவராகவும் (கிரகரி) கிறித்தவத்தை போதிப்பவராகவும் இருந்தார். ஆயினும், டிரிடேட்ஸ் ஒரு பாகால் சமயத்தை சார்ந்தவராகவும், கிரகரியின் சமயத்தை விரும்பாமலும், அதன் விளைவாக கிரகரியை மிகவும் சித்திரவதைக்கு உள்ளாகினார். கிரகரியின் தந்தைதான் அரசரின் தந்தையின் கொலைக்குக் காரணம் என்ற செய்தியை அரசர் அறிந்ததும், கிரகரியின் கைகளையும் கால்களையும் கட்டி அட்டசாத்தில் அமைந்துள்ள இருளான இருட்டறையில் இறக்கும்படி கோர் விரப்பினுள் எறியப்பட்டார். மேலும், கிரகரி அனகிட்டா என்ற தேவதைக்கு பலி செலுத்த மறுத்தமை அரசரை எரிச்சலுக்கு உள்ளாக்கி கிரகரியை சித்திரவதை செய்து கோர் விரப் சிறையிலடைக்கச் செய்தது. பின்பு அவர் மறக்கப்பட்டு, அரசர் போரையும் கிறித்தவர்களைச் சித்திரவதை செய்வதையும் தொடர்ந்தார்.  
ஆயினும், கிரகரி சிறையிலிருந்த 13 ஆண்டுகளில் இறக்கவில்லை. அவருடைய உயிர்வாழ்தலுக்கு ஒரு கிறித்தவ விதவைப் பெண் காரணமாயிருந்தாள். உள்ளூர் நகரத்தில் வசித்த அவள் விசித்திர கனவுக் காட்சியால் செல்வாக்கு பெற்றதோடு, தொடர்ச்சியாக குழியினுள் புதிய வெதுப்பியை போட்டு கிரகரிக்கு உணவளித்தாள்.
# கோர் விரப்

## நூல் குறிப்பு

-
# கோபாலா கோபாலா

**கோபாலா கோபாலா** (*Gopala Gopala*) 1996ஆம் ஆண்டில் பாண்டியராஜன் இயக்கம் மற்றும் நடிப்பில் வெளியான ஒரு இந்தியத் தமிழ்த் திரைப்படமாகும். பாண்டியராஜன், குஷ்பூ ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு தேவா இசையமைத்திருந்தார். கவிஞர் வைரமுத்து பாடல்களை எழுதினார். காதலன் திரைப்படத்தில் இடம்பெற்ற பாடலின் மூலமாக பெயரிடப்பட்டது.
# கோபாலா கோபாலா

## வெளியீடு

இத்திரைப்படம் நூறு நாட்களைக் கடந்து வெற்றிகரமாக ஓடியது. பின்னர், இத்திரைப்படம் திலீப் நடிப்பில் *மிஸ்டர் பட்லர்* என்ற பெயரில் வெளியானது.
# காயகற்பம்

**காயகற்பம்** என்பது பல்லாயிரம் ஆண்டுக்காலம் உடலினை வாழ வைக்கும் முறையாகும். காயம் என்ற சொல் உடல் என்பதை குறிக்கிறது. அழுகணிச் சித்தர் பாடல்களில் இந்த காயகற்பம் பற்றிய குறிப்புகள் காணப்படுகின்றன.
# காயகற்பம்

## பாடல்

***வாக்குண்டாம் நல்ல மனமுண்டாம் மாமலராள்***  
***நோக்குண்டாம் மேனி நுடங்காது - பூக்கொண்டு***  
***துப்பார் திருமேனித் தும்பிக்கையான் பாதம்***  
***தப்பாமற் சார்வார் தமக்கு***  
இது ஒளவைப் பிராட்டியார் அருளிய கல்பமுறை அடங்கிய செய்யுள். இதனை உலகினர் பின்வருமாறு கருத்துக் கொள்வார்கள்.  
தும்பிக்கையையுடைய விநாயகப் பெருமானின் திருப்பாதங்கைளத் துதிப்பவர்களுக்கு வாக்கு வன்மையும், மனோபலமும், லட்சுமி கடாட்சமும் உண்டாகும். உடலும் வாடாது. ஆனால் இதன் உட்கருத்து வேறு. இச்செய்யுளானது, இந்த உடம்பை நெடுநாள்வரை நரை, திரை, மூப்பு, பிணி என்னும் துன்பங்கள் அணுகாது, என்றும் இளமையாய் இருக்கும் தன்மையைத் தரும் காய கல்ப மூலிகைகளின் விபரத்தைக் கூறுவதாகும்.  
இங்கே  
பூ என்பது தாமரைப்பூ  
மேனி என்பது குப்பைமேனி  
தும்பி என்பது தும்பைச்செடி  
கையான் என்பது கையான்தகரை (கரிசலாங்கண்ணி, கரிசாலை)  
பாதம் என்பது செருப்படை  
மேலே குறிப்பிடப்பட்டிருக்கும் ஐந்து மூலிகைகளும் பஞ்சபூத மூலிகைகளாம். நமது உடலும் பஞ்சபூதங்களினாலே உருவானதுதானே. பஞ்சீகரணம் என்பதை அறிந்து சரிவர இவற்றை உபயோகித்தால் உடலை நீண்ட நாட்களுக்கு நரை, திரை, மூப்பு, பிணி அணுகாது. நீண்ட ஆயுளுடன் இந்த உலகத்தில் வாழலாம். இந்த ஐந்து மூலிகைகளிலுமுள்ள செம்பு, இரும்பு, ஈயம் போன்ற தாதுப்புக்கள் நரம்புத்தளர்ச்சி, எலும்புருக்கி மற்றும் பலகீனம் ஆகியவற்றால் ஏற்படும் ஆயுள் குறைவை நிவர்த்தி செய்யுமாகையால், முன்னோர்கள் காயகல்ப மூலிகைகளைப் பற்றிக் கூறியிருக்கின்றனர். நம்மில் சிலர் இந்த மூலிகைகள் பலன் கொடுக்குமா என்று சந்தேகம் கொள்ளலாம். ஆனால் பதிணெண் சித்தர்களுள் ஒருவரான தேரையர் இதில் சில மூலிகைகளைப் பற்றி பின்வருமாறு கூறியிருக்கின்றார்.  
*** சீறுகின்ற பாம்போடு சில்விஷங்கள் சென்னிவலி ***  
*** ஏறுகபம் மாந்தம் இருக்குமோ - நாறுமலர்க் ***  
*** கொம்பனைய மாதே குளிர்சீத சன்னிவிடும் ***  
*** தும்பையிலை யென்றொருக்கால் சொல் ***  
*** தந்த மூலப்பிணி தீர்ந்திடும் புண் சர்வ விஷம் ***  
*** உந்து குன்மம்வாதம் உதிர்மூலத் தினவு ***  
*** சூலம் சுவாசம் தொடர்பீனிசம் கபம்போம் ***  
*** ஞாலங் கொள் மேனி அதனால் ***  
*** செருப்படைக்கு வாதம்போம் சேர்வான மேகம் ***  
*** இருப்படிக்கொள் பொல்லாஇசிவும் விருப்படிக்கும் ***  
*** சூலையொடு வாதகுன்மம் தோற்றா தொருநாளும் ***  
*** வேலையொத்த கண்ணாய் விளம்பு ***
# காயகற்பம்

## காயகல்ப மூலிகைகளை உபயோகிக்கும் முறை

வெண்தாமரைப்பூ இதழ்கள் - 840 கிராம்  
குப்பைமேனி - 700 கிராம்  
தும்பை சமூலம் - 560 கிராம் ( சமூலம் என்பது ஒரு செடியின் இலை, தண்டு, மலர், வேர் எல்லாவற்றையும் உலர்த்தி இடித்த பொடி)  
கையாந்தகரை - 300 கிராம்  
செருப்படை - 280 கிராம்  
இவை அனைத்தையும் நிழலில் உலர்த்தித் தனித்தனியாக இடித்து ஒரு போத்தலில் வைத்துக் கொள்ளவும். 5 கிராம் பொடியை காலையிலும், மாலையிலும் சுத்தமான தேனில் குழைத்துச் சாப்பிட்டு, சீனாக் கற்கண்டு கலந்த பசுப்பால் 175 மில்லி லீற்றர் ஒரு மண்டலம் (48 நாட்கள்) சாப்பிட வேண்டும். இந்த மருந்தைச் சாப்பிடுவதற்கு முன்னர் பேதிக்குச் சாப்பிட்டு குடலைச் சுத்தமாக்கிக் கொள்ளவேண்டும்.
# மருந்து சாப்பிடும்போது கைக்கொள்ள வேண்டிய பத்தியம்

மருந்து முடியும் வரை பாலும் சாதமும் தவிர வேறு எதுவும் சாப்பிடக் கூடாது. பெண்கள் சகவாசம் கூடாது. மலை வாழைப்பழம் மாத்திரம் சாப்பிடலாம்.  
1. இயற்கை தரும் இன்மருந்துகள் - வைத்திய விசாரதை T.S. ஜனககுமாரி  
1. சித்தர்கள் - இளமுனைவர் தமிழ்ப்பிரியன் இயற்கை தரும் இன்மருந்துகள் - வைத்திய விசாரதை T.S. ஜனககுமாரி
# மாதுலுவாவே சோபித்த தேரர்

**மாதுலுவாவே சோபித்த தேரர்** (*Maduluwawe Sobitha Thero*, ; 29 மே 1942 - 8 நவம்பர் 2015) சிங்கள பௌத்த பிக்கு ஆவார். இவர் இலங்கை கோட்டே நாக விகாரையின் விகாராதிபதியும் சமூக நீதிக்கான மக்கள் இயக்கத்தின் தலைவரும் ஆவார்.  
2015 சனவரியில் மகிந்த ராசபக்ச அரசைப் பதவியில் இருந்து அகற்ற இவர் முக்கிய பங்காற்றினார். 2015 சனவரி அரசுத் தலைவர் தேர்தலில் ராசபக்சவிற்கு எதிராக எதிரணிக் கூட்டு வேட்பாளரான மைத்திரிபால சிறிசேனவிற்கு ஆதரவளித்தார்.
# மாதுலுவாவே சோபித்த தேரர்

## வாழ்க்கைக் குறிப்பு

சோபித தேரர் தனது 13வது அகவையில் பௌத்த விகாரை வாழ்வைத் தொடங்கினார். 1962 ஆம் ஆண்டில் பௌத்த குருவாகத் திருநிலைப்படுத்தப்பட்டார்.
# கேரள மாநில மாசுக் கட்டுப்பாட்டு வாரியம்

**கேரள மாநில மாசுக் கட்டுப்பாட்டு வாரியம்** (Kerala State Pollution Control Board) என்பது கேரள அரசின் ஆரோக்கியம் மற்றும் குடும்ப நலத்துறையின் கீழுள்ள ஒரு அமைப்பாகும். இந்த வாரியம் சுற்றுச்சூழல் பாதுகாப்பு தொடர்பான சட்டங்களை நடப்பிலாக்குவதற்கான பொறுப்பை வகிக்கின்றது. பலதரப்பட்ட மாசுக் கட்டுப்பாட்டு சட்டங்களை நடப்பிலாக்க ஒழுங்குப்படுத்தும் அதிகார அமைப்பாக உருவாக்கப்பட்டதாகும் மாசுக்கட்டுப்பாட்டு வாரியம். இவ்வாரியம் மாநில மக்களுக்கு மாசற்ற சுற்றுச்சூழலைத் தந்திட வேண்டி செயல்படுகிறது. இந்த வாரியம் மாசுக் கட்டுப்பாட்டுக்கான தீர்வுக்கான நடவடிக்கைகள் எடுப்பதற்காக, நிலத்தடி நீர், திடப் பொருள் மற்றும் வாயு தொடர்பான பல்வேறு ஆய்வுகளை மேற்கொண்டு வருகிறது.
# கேரள மாநில மாசுக் கட்டுப்பாட்டு வாரியம்

## வெளியிணைப்புகள்

- அதிகாரபூர்வ இணையதளம்
# அசாம் மகளிர் பல்கலைக்கழகம்

**அசாம் மகளிர் பல்கலைக்கழகம்** என்னும் பொதுத் துறைப் பல்கலைக்கழகம், இந்திய மாநிலமான அசாமின் யோர்ஹாட்டில் அமைந்துள்ளது. இது அசாம் மாநில அரசின் **அசாம் மகளிர் பல்கலைக்கழக சட்டம் (2013)** என்ற சட்டத்தின் மூலம் நிறுவப்பட்டது. இது பெண்களுக்காக அசாமில் தொடங்கப்பட்ட முதல் பல்கலைக்கழகம் ஆகும்.
# அசாம் மகளிர் பல்கலைக்கழகம்

## கல்வி

இந்த பல்கலைக்கழகத்தில் இளநிலை, முதுநிலை ஆகிய பிரிவுகளில் கல்வி கற்பிக்கின்றனர்.
# கபடி கபடி (திரைப்படம்)

**கபடி கபடி** (*Kabadi Kabadi*) 2001ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், மணிவண்ணன், சங்கீதா கிரிஷ், கரண் ஆகியோர் முக்கிய வேடங்களில் நடித்திருந்தனர். தமிழில் சிறப்பான வரவேற்பு பெற்ற இத்திரைப்படம், பின்னர் *முசோ சாதி கரோக்* என்ற பெயரில் சல்மான் கான், பிரியங்கா சோப்ரா, அக்சய் குமார் ஆகியோரது நடிப்பில் இந்தியில் மறுஆக்கம் செய்யப்பட்டது.  
1997 ஆம் ஆண்டின் நடுப்பகுதியில் பாண்டியராஜனால் இத்திரைப்படம் அறிவிக்கப்பட்டது. படத்தை கே. பாக்யராஜ் எழுதுவார் என்றும் பூர்ணிமா பாக்யராஜ் தயாரிப்பார் என்றும் அவர் தெரிவித்தார். தயாரிப்பாளர்களுக்கு ஏற்பட்ட நிதிப் பிரச்சனையால் படம் தாமதமானது
# கபடி கபடி (திரைப்படம்)

## நடிகர்கள்

- பாண்டியராஜன்
- சங்கீதா கிரிஷ்
- மணிவண்ணன்
- கரண்
# சூசன் விசுவநாதன்

**சூசன் விசுவநாதன்** ஒரு இந்திய சமூகவியலாளர், சமூக மனிதவியலாளர் மற்றும் ஒரு புனைகதை எழுத்தாளர் ஆவார். அவர் தனது மதம் மற்றும் சமூகவியல் தொடர்பான பார்வைகளால் அறியப்படுகிறார். இவரது முதல் புத்தகமான "கேரளக் கிறித்துவர்கள்: யக்கோபாக்களினிடையில் அவர்களது வரலாறும், நம்பிக்கையும், சடங்குகளும்" (*Christians of Kerala: History, Belief and Ritual among the Yakoba* (Oxford University Press)) என்ற நூல் மதச் சமூகவியலுக்கான சிறந்த நூலாகக் கருதப்படுகிறது. அவர் ஜவகர்லால் நேரு பல்கலைக்கழகத்தில்,தலைவராகவும், சமூக அமைப்புகள் ஆய்வுக்கான சமூகவியல் பேராசிரியராகவும், பணியாற்றி வருகிறார்.
# சூசன் விசுவநாதன்

## ஆரம்ப வாழ்க்கை மற்றும் பின்னணி

சூசன் விசுவநாதன் தில்லி பல்கலைக்கழகத்திலும், ஜவகர்லால் நேரு பல்கலைக்கழகத்திலும் பயின்றுள்ளார். ஜவகர்லால் நேரு பல்கலைக்கழகத்தில் சமூகவியலுக்கான முதுகலைப் பட்டத்தைப் பெற்ற பின், தனது ஆய்வியல் நிறைஞர் பட்டத்தையும், முனைவர் பட்டத்தையும் தில்லி பல்கலைக்கழகத்தில் பெற்றார்.
# சூசன் விசுவநாதன்

## வாழ்க்கை

சூசன் விசுவநாதன் 1983ல், இந்து கல்லூரியில் மூத்த சமூகவியல் விரிவுரையாளராகப் பணியாற்றினார். பின் 1989 முதல் 1997 வரை சமூகவியல் துறைத் தலைவராகப் பணியாற்றினார். பிறகு ஜவகர்லால் நேரு பல்கலைக்கழகத்திலுள்ள சமூக அமைப்புகள் ஆய்வு மையத்தில் இணைந்தார். தற்போது அவர் அங்கு பேராசிரியராகப் பணியாற்றி வருகிறார்.
# பார்கவி ராவ்

**பார்கவி பிரபஞ்சன் ராவ்** (14 ஆகஸ்ட் 1955- 23 மே 2008) சாகித்ய அகாதெமி விருது பெற்ற எழுத்தாளர் ஆவார். இவர் சிறந்த மொழிபெயர்ப்பாளரும் ஆவார். இவர் கிரீஷ் கர்னாட் எழுதிய பல நூல்களை மொழிபெயர்த்துள்ளார். இருபதாம் நூற்றாண்டைச் சேர்ந்த பெண் எழுத்தாளர்கள் எழுதிய நூறு சிறுகதைகளைத் தொகுத்து, மொழிபெயர்த்து இவர் எழுதிய நூரெல்லா பான்டா தெலுங்கு மொழி இலக்கியத்தின் சிறந்த படைப்பாகக் கருதப்படுகிறது. இவர் ஐதராபாத்தில் மாரடைப்பால் 23 மே 2008ல் காலமானார்.
# இந்தியாவில் காட்டுயிர்கள்

வில் உள்ள ஆசியச் சிங்கம் ]]
. இது அற்றுவிட்ட இனங்களில் ஒன்று. உலகில் 2500 செந்நாய்களே உள்ளன.]]  
**இந்தியாவில் காட்டுயிர்கள்** என்பது இந்திய எல்லைக்கு உட்பட்ட பல்வேறு வகைகளைச் சார்ந்த காட்டு உயிரிகளை சேர்த்தே குறிக்கிறது. பசு, எருமை, ஆடு, பன்றி, ஒட்டகம் போன்ற வீட்டு விலங்குகள் மட்டுமின்றி, பல்வேறு காட்டு விலங்குகளும் இந்தியாவில் உண்டு. வங்காளப் புலி, ஆசியச் சிங்கம், மான், மலைப்பாம்பு, இந்திய ஓநாய், இந்தியக் குள்ள நரி, கரடி, முதலை, செந்நாய், குரங்கு, பாம்பு, மறிமான், காட்டெருமை, ஆசிய யானை உள்ளிட்ட விலங்குகளும் இந்தியாவில் காணப்படுகின்றன. நூற்று இருபதுக்கும் அதிகமான தேசியப் பூங்காக்களிலும், 18 உயிர்க் காப்பகங்களிலும், 500+ பாதுகாக்கப்பட்ட பகுதிகளிலும் இத்தகைய விலங்குகள் பாதுகாக்கப்படுகின்றன. உயிரி பல்வகைமையைக் கொண்ட மூன்று தலங்கள் இந்தியாவில் உள்ளன. அவை மேற்குத் தொடர்ச்சி மலைத்தொடர், இமயமலை, இந்தோ-பர்மா பகுதி ஆகியன.
# இந்தியாவில் காட்டுயிர்கள்

## உயிர்க்கோள காப்பகங்கள்

இந்தியாவில் உள்ள உயிர்க்கோள காப்பகங்களின் பட்டியல் கீழே தரப்பட்டுள்ளது.
- அச்சனக்மர் காட்டுயிர் காப்பகம், ஒரிஸ்ஸா
- அகத்தியமலை, தமிழ்நாடு
- திப்ரு - சைக்கோவா
- திஹாங்-திபாங் உயிர்க்கோளக் காப்பகம், அருணாச்சல பிரதேசம்
- கிரேட் நிக்கோபார் உயிர்க்கோளக் காப்பகம், அந்தமான் நிக்கோபர் தீவுகள்
- மன்னார் வளைகுடா தேசிய கடல்சார் உயிரியல் பூங்கா, தமிழ்நாடு
- கச்சு பாலைவன காட்டுயிர் காப்பகம், குஜராத்
- கஞ்சன்சங்கா மலை
- மானசு வனவிலங்கு காப்பகம்,
- நந்தா தேவி தேசியப் பூங்கா
- நீலகிரி
-
- நோக்ரெக் உயிர்க்கோளக் காப்பகம்
- பச்மரி உயிர்க்கோளக் காப்பகம்
- சிமிலிபால் உயிர்க்கோளக் காப்பகம்
- சுந்தரவனம் உயிர்க்கோளக் காப்பகம்
- சேஷாச்சல மலை
- பன்னா தேசியப் பூங்கா  
இருந்து மன்னார் வளைகுடா]]  
கீழுள்ள ஒன்பது காப்பகங்களும், உலகளாவிய காப்பகக் கூட்டமைப்பில் உட்படுத்தப்பட்டுள்ளன. இது ஐக்கிய நாடுகள் கல்வி, அறிவியல், பண்பாட்டு நிறுவனம் வழங்கும் பட்டியல்  
- மன்னார் வளைகுடா
- நந்தா தேவி தேசியப் பூங்கா
- நீலகிரி உயிர்க்கோளக் காப்பகம்
- நோக்ரெக் உயிர்க்கோளக் காப்பகம்
- பச்மரி உயிர்க்கோளக் காப்பகம்
- சிமிலிபால் உயிர்க்கோளக் காப்பகம்
- சுந்தரவனக்காடுகள்
- அச்சனக்மர்-அமர்கண்டக் உயிர்க்கோளக் காப்பகம்
- நிக்கோபார் தீவுகள்
# இந்தியாவில் காட்டுயிர்கள்

## மேலும் பார்க்க

- சென்னையில் பறவைகள்
# சீதாமரி மாவட்டம்

**சீதாமரி மாவட்டம்**, இந்திய மாநிலமான பீகாரின் மாவட்டங்களில் ஒன்று.. இதன் தலைமையகம் தும்ராவில் உள்ளது. இந்த மாவட்டம் நேபாளத்தை ஒட்டி அமைந்துள்ளது.
# சீதாமரி மாவட்டம்

## மாவட்ட நிர்வாகம்

### வருவாய் வட்டங்கள்

சீதாமரி மாவட்டம் 3 வருவாய் வட்டங்களைக் கொண்டது. அவைகள்:
- சீதாமரி சதர்
- பேல்சந்த்
- பூப்ரி
# சீதாமரி மாவட்டம்

## ஊராட்சி ஒன்றியங்கள்

இம்மாவட்டம் 17 ஊராட்சி ஒன்றியங்களைக் கொண்டது. அவைகள்:
**16. பர்சௌனி**  
| 17. சாரௌத் | } |
| --- | --- |
# சீதாமரி மாவட்டம்

## பொருளாதாரம்

2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது
# சீதாமரி மாவட்டம்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, சீதாமரி மாவட்ட மக்கள்தொகை 34,23,574 ஆகும். இம்மாவட்டடத்தில் மக்கள்தொகை அடர்த்தி, ஒரு சதுர கிலோ மீட்டர் பரப்பளவில் 1491 நபர்கள் வசிக்கின்ரனர். மக்கள் தொகையில் இந்துக்கள் 78.06% மற்றும் இசுலாமியர் 21.62% உள்ளனர்.
# கம்போடியாவின் புவியியல்

**கம்போடியாவின் புவியியல்** *(Geography of Cambodia)* என்பது கம்போடிய நாட்டின் புவியியல் கூறுகளை விரிவாக அலசி அறிகின்ற ஒரு பகுதியாகும். தென்கிழக்கு ஆசியாவின் பிரதான நிலப்பகுதியில் காணப்படுகின்ற நாடுகளில் ஒன்று கம்போடியாவாகும். தாய்லாந்து , லாவோசு, வியட்நாம் தாய்லாந்து வளைகுடா முதலான நாடுகள் கம்போடியாவிற்கு எல்லைகளாக உள்ளன. 181,035 கி.மீ<sup>2</sup> அல்லது 69,898 சதுர மைல்கள் கம்போடியாவின் பரப்பளவு ஆகும். இந்தோ இமாலய வெப்ப மண்டலப் பகுதியிலும் இந்தோ சீன நேர வலையத்திலும் கம்போடியா அமைந்துள்ளது.  
தொன்லே சாப் வளைகுடா , மேகொங் ஆற்று வடிநிலங்கள் மற்றும் பாசாக் ஆற்றுச் சமவெளி உள்ளடங்கிய தாழ் பகுதி மத்திய சமவெளிகள் கம்போடியாவின் முக்கியப் புவியியல் தோற்றங்களாகும். வடக்கு, கிழக்கு, தென்மேற்கு மற்றும் தெற்கு திசைகளில் மலைத் தொடர்களால் சூழப்பட்டுள்ளன. மத்திய தாழ்நிலங்கள் தென்கிழக்கில் வியட்நாம் வரை நீண்டுள்ளன. நாட்டின் தெற்கு மற்றும் தென் மேற்கு திசைகள் 443 கிலோமீட்டர் நீளமுள்ள கடற்கரை தாய்லாந்து வளைகுடா வரையிலும் காணப்படுகிறது. கணிசமான மாங்குரோவ் வகை சதுப்பு நிலங்கள், தீபகற்பங்களால் இப்பகுதியை அடையாளப்படுத்துகின்றன, கம்போடிய கடல் எல்லைக்குள் ஐம்பதுக்கும் மேற்பட்ட தீவுகள் காணப்படுகின்றன. கடல் மட்டத்திற்கு மேல் 1810 மீட்டர் உயரமுள்ள (5,938 அடி) புனோம் ஆரல் என்ற மிக உயரமான சிகரம் இங்கு காணப்படுகிறது.  
நிலப்பகுதியானது கம்போடியாவில் உள்ள மிக நீளமான, 486 கிலோ மீட்டர் நீளம் கொண்ட மேகொங் ஆற்றினால் இரண்டாகப் பிரிக்கப்பட்டுள்ளது. விரிவான நீரோட்டங்கள், கொந்தளிப்பான பிரிவுகள் மற்றும் லாவோசின் ஆழமில்லாத நீட்சிகள் ஆகியனவற்றைக் கடந்த பிறகு மேகொங் ஆறு சிடெங் திரெங் மாகாணத்தில் நகருக்குள் நுழைகிறது. இங்கு ஆண்டு முழுவதும் அமைதியாகவும் பயணிக்கக் கூடிய வகையிலும் தாழ்நிலங்களில் அகன்றும் காணப்படுகிறது. மத்திய கம்போடியாவைச் சுற்றியுள்ள நன்செய் நிலங்களுக்கு மேகொங் ஆறு தண்ணீர் வழங்குகிறது மற்றும் தொன்லே சாப் ஏரியின் பருவகால இயல்பை கடுமையாக பாதிக்கிறது.  
நாட்டின் மொத்த மக்கள் தொகையில் மூன்றில் இரண்டு பங்கு மக்கள் தாழ்நிலங்களில் வசிக்கின்றனர், மேகொங் ஆறு ஒவ்வொரு ஆண்டும் வெள்ளப் பெருக்கின் போது அதிகமான அளவில் வண்டல் மண்ணை படியச்செய்து விவசாய நிலங்களை மிகவும் வளமாக்குகிறது. காடழிப்பும் அதிகமான சுரண்டலுமே சமீப காலமாக கம்போடியாவை பெரிதும் பாதித்து வருகிறது. காடுகள், தாழ் மலைத்தொடர்கள் மற்றும் உள்ளூர் சூழல்- அமைப்புப் பகுதிகள் இன்னும் தங்கள் இயற்கை ஆற்றலைத் தக்க வைத்து அருகிலுள்ள தென்கிழக்கு ஆசியாவின் நிலப்பகுதிகளுக்கும் காடுகளுக்கும் வாழ்வளிக்கின்றன. விரைவான மக்கள்தொகை வளர்ச்சி, கட்டுப்பாடற்ற உலகமயமாக்கல் மற்றும் சரியான தொடர்ச்சியற்ற நிர்வாகம் போன்ற காரணங்களால் பல தீவிரமான சுற்றுச்சூழல் பிரச்சினைகள் கம்போடியாவில் குவிந்தும் பெருகியும் வருகின்றன.  
நாட்டின் பெரும்பான்மையான பகுதிகள் வெப்பமண்டல புல்வெளி மண்டலத்திற்குள் காணப்படுவதால், தெற்கு மற்றும் மேற்கு கடலோரப் பகுதிகள் குளிர் காலத்திற்கு முன்னும் பின்னும் நிலையான மழையைப் பெறுகின்றன. தென் மேற்கு பருவமழை இந்த கிழக்குக்கோடி விளிம்புப் பகுதிகளின் நிலையைத் தீர்மானிக்கிறது. இப்பகுதிகள் வெப்பமண்டல பருவமழை காலநிலைக்கு உட்பட்டதாக இருக்க வேண்டும் என்பதையும் உறுதிப்படுத்துகிறது. நாடு முழுவதும் ஒப்பீட்டளவில் சம நீளம் கொண்ட இரண்டு பருவங்கள் காணப்படுகின்றன. வெப்பம் மற்றும் ஈரப்பதம் இரண்டும் பொதுவாக ஆண்டு முழுவதும் அதிகமாகவும் சீராகவும் காணப்படுகிறது.
# கம்போடியாவின் புவியியல்

## நிலவியல் வளர்ச்சி

கோண்ட்வானா நிலப்பகுதியின் இடம் சரிந்த கண்ட தொகுதியாக தென்கிழக்கு ஆசியா காணப்படுகிறது. இத்தொகுதியில் தென் சீனா, இந்தோசீனா, தித்திவாங்சா மலைத்தொடர் மற்றும் மேற்கு பர்மா நிலத்தொகுதிகள் உள்ளங்கியுள்ளன. இப்பகுதிகள் தொல் ஊழிக்காலம் மற்றும் இடை உயிர் ஊழிக்கால சகாப்தத்தில் இணைந்து தென்கிழக்கு ஆசியக் கண்டப்பகுதியாக உருவாகியிருக்கலாம்.  
கார்பனிபெரசு காலம் அதாவது நிலக்கரி காலத்தில் தென்-கிழக்கு ஆசியாவில் நிகழ்ந்த இந்தோ-சினியன் பகுதிகளின் மோதலால் நடப்பிலுள்ள தென் சீனா மற்றும் தென் கிழக்கு ஆசியாவின் மண்ணியல் அமைப்பு உருவானதாக உறுதிப்படுத்தப்படுகிறது. டிரையாசிக் யுகத்தில் நிகழ்ந்த இந்தோ சீன விரிவாக்கம், பிளவுபட்ட வளைகுடாக்கள் உருவாதல் மற்றும் நில அமிழ்வுகள் முதலியனவற்றைத் தொடர்ந்து இந்தோ_சினியன் மலையாக்கச் செயல்முறை நிகழ்ந்துள்ளதாகக் கருதப்படுகிறது
# தமிழ்நாடு ஊரக வளர்ச்சி மற்றும் ஊராட்சித் துறை

**தமிழ்நாடு ஊரக வளர்ச்சி மற்றும் ஊராட்சித் துறை** (TamilNadu Rural Development and Panchayat Raj Department) தமிழ்நாடு அரசு 1994-இல் இயற்றிய பஞ்சாயத்து ராஜ் சட்டத்தின் படி, தமிழக அரசின் கீழ் இயங்கும் ஒரு அரசுத் துறையாகும். இத்துறையின் கீழ் மாவட்ட ஊராட்சிகள், ஊராட்சி ஒன்றியங்கள் மற்றும் கிராம ஊராட்சிகள் வருகிறது.  
இத்துறை மக்களுக்கான அடிப்படை வசதிகள், சேவைகளைத் தவிர வறுமை நிவாரணத் திட்டங்கள், வேலைவாய்ப்புத் திட்டங்கள், சுகாதாரம், அரசு ஊழியர்களின் திறன் மேம்படுத்தல், பெண்களின் சமூக, பொருளாதார மேம்பாடு, சுனாமியினால் பாதிப்படைந்தவர்களுக்குப் புனர்வாழ்வு போன்ற பல சமூக நலத்திட்டங்களில் மைய அரசு மற்றும் மாநில அரசின் நிதி மற்றும் பிற வெளிநாட்டு நிறுவனங்களின் (ஆசிய வளர்ச்சி வங்கி, உலக வங்கி, ஐக்கிய நாடுகளின் சிறுவர் நிதியம்) ஆதரவு பெற்ற உதவித் திட்டங்களைச் செயற்படுத்தும் பொறுப்பிலுள்ளத் துறையாகும். இவை தவிரப் பல்வேறு ஊராட்சி நிறுவனங்கள் தன்னாட்சி அரசுப் பிரிவுகளாகத் திறனுடன் செயற்படுவதற்காக இத்துறையிடம் பொறுப்புகள் ஒப்படைக்கப்பட்டுள்ளது. இத்துறையின் கீழ் 12,524 கிராம ஊராட்சிகள் (பஞ்சாயத்துகள்), 385 ஊராட்சி ஒன்றியங்கள், 31 மாவட்ட ஊராட்சிகள் செயல்படுகிறது.
# தமிழ்நாடு ஊரக வளர்ச்சி மற்றும் ஊராட்சித் துறை

## வளர்ச்சித் திட்டங்கள்

தமிழ்நாடு ஊரக வளர்ச்சி மற்றும் ஊராட்சித் துறையின் பொறுப்பில் தற்பொழுது உள்ள வளர்ச்சித் திட்டங்களின் பட்டியல் (முழுமையானதல்ல).
# தமிழ்நாடு ஊரக வளர்ச்சி மற்றும் ஊராட்சித் துறை

## வளர்ச்சித் திட்டங்கள்

### மைய அரசின் திட்டங்கள்

- மகாத்மா காந்தி தேசிய ஊரக வேலை உறுதியளிப்புத் திட்டம்
- இந்திரா அவாஸ் யோஜனா
- நாடாளுமன்ற உறுப்பினர் தொகுதி வளர்ச்சித் திட்டம்
# தமிழ்நாடு ஊரக வளர்ச்சி மற்றும் ஊராட்சித் துறை

## வளர்ச்சித் திட்டங்கள்

### மாநில அரசின் திட்டங்கள்

- தமிழகக் கிராம குடியிருப்பு மேம்பாட்டுத் திட்டம் அப்படி என்றால் என்ன
- சட்டமன்ற உறுப்பினர் தொகுதி மேம்பாடுத் திட்டம்
- கிராம தன்னிறைவுத் திட்டம்
- சூரிய சக்தியுடன் கூடிய பசுமை வீடு திட்டம்
# தமிழ்நாடு ஊரக வளர்ச்சி மற்றும் ஊராட்சித் துறை

## இதனையும் காண்க

- மாவட்ட ஊராட்சி
- [[ஊராட்சி ஒன்றியம்]
- கிராம சபை
# மாசான் போர்

**மாசான் போர்** (*Battle of Masan*) என்பது ஐ.நா படைகளுக்கும் வடகொரியப் படைகளுக்கும் இடையே நடந்த போராகும். இது 1950 இல் நிகழ்ந்த தொடக்க நிலை கொரியப் போரின் ஒரு பகுதியாகும். இப்போர் 5 ஆகத்து முதல் 19 செப்டம்பர் வரை தென்கொரியாவில் உள்ள மாசானுக்கும் நாக்தாங் ஆற்றுக்கும் அருகில் நடந்தது. இது புசான் எல்லையோரப் போரின் பகுதியாகும். மேலும் இது அப்போது நிகழ்ந்த பல பெரிய போர்களில் ஒன்றாகும். இப்போர் இரு வடகொரியப் படைகளின் தொடர்ந்த எதிர்ப்புகளைப் புறங்கண்டு ஐ.நா, தென்கொரியப் படைகளின் வெற்றியில் முடிந்தது.  
புசானின் அறுதித் தெற்கணியாக, அமெரிக்கப் படையான 25 ஆம் காலாட்படையணி தன் அணிவகுப்பை தென்கொரியத் தலைனகரான மாசானைச் சுற்றி நிறுத்தியது. அமெரிக்க 24 அம் காலாட்படையணியும் 5 ஆம் அணிவகுப்புச் சமர் குழுவும் ஆமான் பகுதியிலும் சோபுக்-சான் அருகிலும் நிறுத்தி வைக்கப்பட்டன. அமெரிக்க 35 ஆம் காலாட்படை மாசானின் மேற்கே நாம் ஆற்றின் நெடுக நிறுத்தி வைக்கப்பட்டன. ஆறுவாரமும் நடந்த போரில், கொரிய மக்கள் படையின் 6 ஆம் படைப்பிரிவும் 7 ஆம் படைப்பிரிவும் ஐ.நா படைகளை ஊடுருவி மாசான் நகரைத் தாக்குவதற்காக, 25 ஆம் காலாட்படையை மட்டுமே தாக்கிப் போரிட்டன.  
ஐநாவின் மாசான் நகர தற்காப்புக்கான எதிர்த்தாக்குதலால் வடகொரியப் படைகளின் முன்னேற்றத்தைத் தடுத்து நிறுத்த முடியவில்லை. போரின் அடுத்த கட்டத்தில், நாம் ஆற்றுப் போரில் அமெரிக்க 35 ஆம் காலாட்படையணி வடகொரியர்களை வெற்றியுடன் விரட்டியடிக்க முடிந்தது. எனவே இச்செயல்பாடு பெரிதும் பாராட்டுக்குரியதானது. என்றாலும் ஆமான் அருகமைந்த சமர்மலைப் போரிலும் நீலமலைப் போரிலும் 24 ஆம் காலாட்படை மிகவும் கேவலமாகப் போரிட்டது. இதனால் வடகொரியப் படைகளைத் தடுத்து நிறுத்த, 24 ஆம் காலாட்படைக்கு 25 ஆம் காலாட்படை வளத்தைப் பயன்படுத்தி ஈடுகொடுக்க வேண்டியதாயிற்று.  
புசானின் எல்லையோரமெங்கும் மாபெரும் நாக்தாங் எதிர்த்தாக்குதலால் ஐநா படைகள் வடகொரியர்களைத் தோற்கடித்து விரட்ட முடிந்தது. மேலும், வடகொரியப் படைகளைத் தாக்கி முன்னேறவொட்டாமல் 25 ஆம் காலாட்படையணி தடுத்து நிறுத்தியதால் ஐநா படைகள் தம்மை ஆயத்தப்படுத்தி கொள்ளவும் இஞ்சான் போரை அதாவது இஞ்சான் எதிர்த்தாக்குதலை வன்மையாக மேற்கொள்ளவும் அதன்வழி வடகொரியப் படைகளைப் புசான் போரில் முற்றிலுமாக முறியடித்து வெற்றிவாகை சூடவும் வழிவகுத்தது.
# மாசான் போர்

## பின்னணி

### போர் வெடிப்பு

கொரியக் குடியரசை அதன் வடபுல நாடான கொரிய மக்கள் சனநாயகக் குடியரசு 1950 சூன் 25 ஆம் நாள் முற்றுகையிட்டுப் போர்வெடித்ததும் ஐக்கிய நாடுகள் அவை அப்போரை எதிர்கொள்ள, தென்கொரியாவின் உதவிக்குப் படையனுப்ப முடிவு செய்தது. வடகொரிய முற்றுகையை எதிர்க்கவும் தென்கொரிய வீழ்ச்சியைத் தடுக்கவும் , ஐநா உறுப்பு நாடான அமெரிக்கா கொரியத் தீவகத்துக்குப் படையனுப்ப உறுதி எடுத்தது. என்றாலும் இரண்டாம் உலகப் போருக்குப் பிறகு ஆசியக் கிழக்குப் பகுதியில் இருந்த அமெரிக்கப் படைகளின் தொகை குறைந்துவிட்டிருந்தது. அந்த நேரத்தில் அருகில் ஜப்பானில் தங்கி இருந்த படை 25 ஆம் காலாட்படையணி ஒன்றேயாகும். அப்படையின் தொகை மிக அருகி இருந்ததோடு, அதனிடம் இருந்த கருவிகளும் படைநிதி ஒதுக்கீடின்றி காலாவதியாகி விட்டிருந்தன. இருந்தாலும் உடனடியாக தென்கொரியாவுக்குச் செல்லும்படி 24 ஆம் காலாட்படைக்கு ஆணையிடப்பட்டது.  
வடகொரிய முன்னேற்றங்களால் ஏற்பட்ட அதிர்ச்சியை ஏற்க கொரியாவுக்கு அனுப்பப்பட்ட முதல் அமெரிக்கப் படையணியாக 24 ஆம் காலாட்படையணி அமைந்தது. வடகொரியப் பேரணிகட்கு மற்ற அமெரிக்கப் படையணிகள் வரும்வரை ஈடுகொடுக்கவே இது அனுப்பப்பட்டது. எனவே இந்த அணி பல வாரங்கட்குத் தனித்தே போரிடவேண்டிய கட்டாயநிலை. எனவே இது வடகொரிய முன்னேற்றத்தை தடுக்கப் பெரிதும் திணறியது. இது அமெரிக்க முதலாம் குதிரைப்படையணியும் 7 ஆம் காலாட்படையணியும் 25 ஆம் காலாட்படையணியும் அமெரிக்க எட்டாம் பெரும்படையும் வரும்வரை ஈடுகொடுக்கத் தன்னால் முடிந்தவரை பாடுபட்டது.சுமித் படையணி தோற்ற ஒரு மாதத்துக்குப் பிறகு 24 ஆம் காலாட்படையணி, எண்ணிக்கையிலும் படைக்கலங்களிலும் வலுவான வடகொரியப் படைகளால் மாறிமாறித் தாக்கப்பட்டு, தெற்கே விரட்டப்பட்டன. 24 ஆம் காலாட்படையணிகள் சோச்சிவான் போரிலும் அடுத்த சோனான் போரிலும் பியாங்தேக் போரிலும் தொடர்ந்து தெற்கு நோக்கித் துரத்தப்பட்டன.அப்போது தான் அமெரிக்க எட்டாம் படைத்தொகுதி, கிட்டதட்ட வடகொரியபடைக்கு ஈடான புதிய படையணிகள் அன்றாடம் கொரியாவுக்கு வரத்தொடங்கின .
# மாசான் போர்

## பின்னணி

### வட கொரியப் படை முன்னேற்றம்

தேயானைக் கைப்பற்றியதும் வடகொரியப்படைகள் புசான் எல்லையோரம் முழுவதையும் சுற்றிவளைக்கலாயின. வடகொரியாவின் 4 ஆம் படைப்பிரிவும் 6 ஆம் காலாட்படையணியும் தெற்கு நோக்கி அணிவகுத்து முன்னேறி, ஐநாவின் வடக்கு அணிவகுப்பை சுற்றிவளைக்கச் சென்றன. இதனால் வடகொரியப்படைகள் மிகப் பரவலாக விரவி அமையலானது. மேலும் அவை ஐநா படையிருப்பு நோக்கி முன்னேறி தன்னைவிட பாரிய அமெரிக்க படையணிவகுப்பையும் தென்கொரியப் படைகளையையும் தொடர்ந்து தெற்குநோக்கிப் பின்னேறவும் வைத்தன.  
அமெரிக்கப் படைகள் தொடர்ந்து பின்னேறிவர, கடைசியில் வடகொரியப் படைகள் முன்னேற்றம் பல தாக்குதல்களுக்குப் பிறகு தென்கொரியாவின் கடைகோடித் தென்பகுதியில் தடுத்து நிறுத்தப்பட்டன. மூன்றாம் படையணி, புதியதாகவந்த 29 ஆம் காலட்படையணி அனைத்துமே ஏடாங் மறைநிலைத் தாக்குதலால் வடகொரியப் படைகளால் சூலை 27 ஆம் நாளன்று முறியடிக்கப்பட்டன. இது வடகொரியப்படைக்குப் புசான் செல்வதற்கான கணவாயை உருவாக்கித் தந்தது. அமெரிக்க 19 ஆம் காலாட்படையைப் பின்னேறச் செய்து மேற்கில் சிஞ்சுவைக் கைப்பற்றியதும் புசானை அடைதல் வடகொரியப்படைக்கு மேலும் எளியதாகியது. என்றாலும் ஆகத்து 2 இல் அமெரிக்கப்படைகள் நாட்ச் போரில் வடகொரியப்படையை எதிர்த்துக் கடுமையாகத் தாக்கிப் பின்னடையச் செய்தன. அப்போரில் வடகொரியப்படைகளுக்கு பெருஞ்சேதாரம் ஏற்படவே, தம்மை ஆயத்தப்படுத்திக் கொள்ளவும் கூடுதல் படையணிகளை எதிர்பார்த்தும் அவை மேற்கே பல நாட்களுக்குப் பின்னேறின. இது இருதரப்புப் படைகளும் புசான் எல்லையோரப் போரில் ஒன்றையொன்று எதிர்கொள்ள தம்மை ஆயத்தப்படுத்திக் கொள்ளவும் உதவியது.
# மாசான் போர்

## ஐநா போர் அணிவகுப்புகளைத் திருத்தி அமைத்தல்

எட்டாம் பெரும்படையின் தளபதி வால்டன் வாக்கர் வில்லியம் பி. கீன் பொறுப்பில் இருந்த 25 ஆம் காலாட்படையணியை மாசானுக்கு மேற்கில் இருந்த புசான் எல்லையோரத் தெற்குப் புறத்தில் தற்காப்பாக நிறுத்துமாறு ஆணையிட்டார். இந்த இருப்புக்கு ஆகத்து 15 இல் 25 ஆம் காலாட்படையணி நகர்ந்தது.மாசானின் மேற்குத் தரைப்பகுதி மிகவும் கரடுமுரடாக இருந்ததால் அந்நிலை அணிவகுப்புகளின் இருப்புகளைக் கட்டுப்படுத்தியது. சிஞ்சு கணவாயின் கிழக்கு புறத்தில் எளிதாக தற்காப்புப் போர் நிகழ்த்த ஏற்ற இடமாக மாசானின் மேற்குமலைப்புறம் அமைந்தது. அங்கே சோபுக்சானின் 2000 அடி உயரக் கொடுமுடிகள் அமைந்து, மாசானுக்கு மேற்கே வடக்கு-தெற்குக்கான ஒரே இணைப்பாக இருந்த கோமம்-நி – ஆமான் - சிண்டாங் சாலைக்குப் பாதுகாப்பாக அமைந்தன.
# அநங்கம் (இதழ்)

**அநங்கம்** மலேசியாவிலிருந்து வெளிவந்து கொண்டிருக்கும் சிற்றிதழ். இவ்விதழ் உள்ளூர் படைப்பாளிகளின் படைப்புக் களமாகவும் சிங்கப்பூர், தமிழகம், அயலக படைப்பாளர்களின் பகிர்வு களமாகவும் தனது எல்லையை விரித்துக் கொண்டு தனித்த அடையாளங்களோடு வெளியாகிறது. முதலாவது அநங்கம் இதழ் ஒக்டோபர் 2008 இல் வெளிவந்தது.
# அநங்கம் (இதழ்)

## ஆசிரியர்

இதன் ஆசிரியர் கே. பாலமுருகன். துணை ஆசிரியர் ஏ. தேவராஜன் ஆசிரியர் குழுவில் உள்ளவர்கள் ப. மணிஜெகதீஸ், கோ. புண்ணியவான், செ. நவீன், மோ. கவிதா
# அநங்கம் (இதழ்)

## இதழ்கள்

2009 செப்டெம்பர் மாத இதழ் இதழ் புறக்கணிக்கப்பட்ட, மறக்கப்பட்ட கலைகளின் சிறப்பிதழாக வெளி வந்தது.
# தாமசு என்றி அக்சுலி

**தாமசு என்றி அக்சுலி** (Thomas Henry Huxley 4 மே 1825–29 சூன் 1895) உயிரியல் துறை, விலங்கியல் துறை அறிஞர். கல்வியாளர், தார்வினின் பரிணாம வளர்ச்சிக் கோட்பாட்டையும் கருத்துகளையும் வரவேற்று அவற்றைப் பரப்பியவர். 'தார்வினின் புல்டாக்' என்றும் இவர் அழைக்கப்பட்டார்.
# தாமசு என்றி அக்சுலி

## இளமைக்கல்வி

இலண்டன் அருகில் ஈலிங் என்னும் ஊரில் பிறந்த தாமசு என்றி அக்சுலி பள்ளியில் கற்றவை குறைவாக இருந்தபோதிலும் தம் சொந்த முயற்சியில் அறிவியல், வரலாறு, தத்துவம் ஆகியவற்றைப் படித்து அறிவை வளர்த்துக் கொண்டார். செருமன் மொழியையும் கற்றார். 15 ஆம் அகவையில் மருத்துவத்தைப் பயின்றார். எச் எம் எஸ் ராட்டில்ஸ்னேக் என்னும் கப்பலில் மருத்துவராகப் பயணம் செய்தார். அப்போது கடல் வாழ் உயிரினங்கள், முதுகெலும்பில்லா விலங்குகள், தொல்லுயிர்கள் முதலியனவற்றை ஆராய்ந்தார்.
# தாமசு என்றி அக்சுலி

## கருத்துகள்

அறிவியல் முன்னேற்றத்தினாலும் வளர்ச்சியினாலும் சமயக் கோட்பாடுகள் உண்மையல்ல என மெய்ப்பிக்கப்பட்டது என்று சொன்னார்.
கடவுள் பற்றிய ஐயப்பாட்டாளர் என்னும் பொருள் கொண்ட 'அக்னாஸ்டிக்' என்னும் ஆங்கிலச் சொல்லை உருவாக்கினார்.
தார்வினின் பரிணாமக் கொள்கை பற்றியும், இயற்கையும் மனிதனும் என்னும் கருத்துபற்றியும், நம்பா மதம், கிறித்தவம் பற்றியும் நூல்கள் எழுதினார். செய்முறைப் பயிற்சியே அறிவியல் கல்வி சிறக்க வழியாகும் என வலியுறுத்தினார்.  
பிரேவ் நியூ வர்ல்ட் (Brave New World) என்னும் புகழ் பெற்ற புதினத்தை எழுதிய ஆல்டஸ் அக்சுலீ (aldous hukley) என்பவர் தாமசு என்றி அக்சுலியின் பெயரன் ஆவார்.
# தாமசு என்றி அக்சுலி

## சான்றாவணம்

- http://www.amazon.com/Thomas-Henry-Huxley/e/B001HMWSGO
- http://lexicorps.com/huxley.htm
- http://www.pbs.org/wgbh/evolution/library/02/2/l_022_09.html
# நெத்திஅடி (திரைப்படம்)

**நெத்திஅடி** 1988ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், வைஷ்ணவி, அமலா, ஜனகராஜ் ஆகியோர் முக்கிய வேடங்களில் நடித்திருந்தனர். பாண்டியராஜன் இப்படத்திற்கு இசையமைத்துள்ளார்
# நெத்திஅடி (திரைப்படம்)

## நடிகர்கள்

- பாண்டியராஜன்
- வைஷ்ணவி
- அமலா - சிறப்புத் தோற்றம்
- செந்தில்
- ஜனகராஜ்
- குயிலி
# பட்டை ஒன்று பாதை ஒன்று

**பட்டுச் சாலை பொருளாதாரப் பட்டையும், 21 ஆம் நூற்றாண்டு கடல்வழிப் பட்டுப் பாதையும்** என்பது சீன மக்கள் குடியரசு முன்வைத்துள்ள ஒரு மேம்பாட்டுச் செயல்நெறியும், சட்டகமும் ஆகும். இது **பட்டையும் பாதையும்** அல்லது **பட்டை ஒன்று, பாதை ஒன்று** அல்லது **பட்டை மற்றும் பாதை முன்னெடுப்பு** என்றும் வழங்கப்படுகிறது. முதன்மையாக யூரேசிய நாடுகளுக்கிடையே இணைப்புகளையும், ஒத்துழைப்பையும் வலுப்படுத்துவதைக் குவிமையமாகக் கொண்ட இந்த உத்தியில் நிலவழி பட்டுச் சாலைப் பொருளாதாரப் பட்டை, கடல்வழி பட்டுப் பெரும்பாதை ஆகிய இரண்டு முக்கியப் பகுதிகள் உள்ளன. சீனா உலக நடப்புகளில் தமது பங்களிப்பைக் கூடுதலாக்க முயற்சிப்பதன் ஒரு பகுதியாகவும், தாம் மிகை உற்பத்தி செய்யும் எஃகு போன்ற பொருட்களின் ஏற்றுமதி கருதியும் இந்த செயல்திட்டத்தை முன்னெடுப்பதாகக் கருதப்படுகிறது.  
சீனக் குடியரசின் தலைவர் சீ சின்பிங் செப்டம்பர் 2013 இல் பட்டுச் சாலை பொருளாதாரப் பட்டையையும், அக்டோபர் 2013 இல் பட்டு கடற்பெருவழியையும் அறிவித்தார்.
# பட்டை ஒன்று பாதை ஒன்று

## உள்கட்டமைப்பு வலையமைவு

இந்த முன்னெடுப்பின் முதன்மையான உள்ளடக்கப் பரப்பாக ஆசியாவும், ஐரோப்பாவும் இருந்தபோதும், கிழக்கு ஆப்பிரிக்காவும், ஓசியானியாவும் கூட சேர்க்கப்பட்டுள்ளன.  
செப்டெம்பர், அக்டோபர் 2013 இல் ஜி ஜிங்பின் மத்திய, தென்கிழக்கு ஆசியப் பகுதிகளில் சுற்றுப்பயணம் செய்தபோது இப்பாதையையும், பட்டையையும் நாடுகள் சேர்ந்து கட்டமைக்கவேண்டியதன் தேவையை முன்வைத்தார்.
# பட்டை ஒன்று பாதை ஒன்று

## உள்கட்டமைப்பு வலையமைவு

### பட்டுச் சாலை பொருளாதாரப் பட்டை

மத்திய ஆசியா, மேற்காசியா, மத்தியகிழக்கு ஐரோப்பாவில் அமைந்த பழைய பட்டுச் சாலையில் உள்ள நாடுகளே இப்பட்டையில் இடம்பெற்றுள்ளன. உள்கட்டமைப்பை மேம்படுத்துதல், பண்பாட்டுப் பரிமாற்றங்களை அதிகரித்தல், வணிகத்தை விரிவாக்குதல் ஆகியவற்றின் வழியே இப்பகுதியை ஒரு ஒருங்கிணைந்த பொருளாதார மண்டலமாக மாற்றுவதை இத்திட்டம் முன்வைக்கிறது. தொன்மையான பட்டுச் சாலையில் அமைந்த இப்பகுதியைத் தவிர தெற்கு, தென்கிழக்காசியாவும் இப்பட்டையின் விரிவாக்கமாக உள்ளடக்கப்பட்டுள்ளன என்று கூறப்படுகிறது. இப்பட்டை மற்றும் பாதையில் அமைந்துள்ள நாடுகள் பலவும் சீனா தலைமையிலான ஆசிய உள்கட்டமைப்பு முதலீட்டு வங்கியின் உறுப்பு நாடுகளாகும்.
# பட்டை ஒன்று பாதை ஒன்று

## உள்கட்டமைப்பு வலையமைவு

### கடல்வழி பட்டுச் சாலை

21 ஆம் நூற்றாண்டு கடல்வழி பட்டுப் பெரும்பாதை என்பது நிலவழிப் பட்டுச் சாலை திட்டத்தோடு தொடர்புடைய மற்றொரு முன்னெடுப்பாகும். தொடர்ச்சியுற அமைந்த நீர்நிலைகளான தென்சீனக்கடல், தென் பசிபிக் பெருங்கடல், அகன்ற இந்தியப் பெருங்கடல் பகுதி வழியே தென்கிழக்காசியா, ஓசியானியா, வட ஆப்பிரிக்காவில் முதலீடு செய்வதும், கூட்டுச் செயல்பாட்டை ஊக்குவிப்பதும் இத்திட்டத்தின் நோக்கங்களாகும்.  
கடல்வழி பட்டுச் சாலையை இந்தோனேசிய நாடாளுமன்றத்தில் அக்டோபர் 2013 இல் ஆற்றிய உரையின்போது சீ சின்பிங் முதலில் முன்வைத்தார்.
# பட்டை ஒன்று பாதை ஒன்று

## உள்கட்டமைப்பு வலையமைவு

### கடல்வழி பட்டுச் சாலை

#### கிழக்கு ஆப்பிரிக்கா

நைரோபிக்கும் மொம்பாசாவுக்கும் இடையே நவீனமான, செந்தர அகலமுடைய ஒரு தொடர்வண்டிப் பாதையைக் கட்டிமுடிப்பது, உள்நாட்டுத் துறைமுகங்களை மேம்படுத்துவது ஆகிய பணிகள் முடியும்பொழுது கிழக்கு ஆப்பிரிக்கா, குறிப்பாக கென்யா, கடல்வழி பட்டுச் சாலையின் ஒரு பகுதியாகிவிடும்.
# பட்டை ஒன்று பாதை ஒன்று

## உள்கட்டமைப்பு வலையமைவு

### தொடர்புடைய பிற வலையமைவுகள்

சீன பாகிஸ்தான் பொருளாதாரப் பாட்டையும், வங்காளதேசம் - சீனா - இந்தியா - மியான்மர் பொருளாதாரப் பாட்டையும் அதிகாரப்பூர்வமாக பாதையும் பட்டையும் திட்டத்தோடு "நெருக்கமான தொடர்புடையவையாக" வகைப்படுத்தப்பட்டுள்ளன. இருந்தாலும் ஊடக தகவல்கள்படி இப்பாட்டைகள் நெருக்கமான தொடர்புடையவை என்பதைவிட "பாதையொன்று, பட்டையொன்று" திட்டத்தில் உள்ளடங்கிய பகுதிகளாகவே கருதப்படுகின்றன.
# பட்டை ஒன்று பாதை ஒன்று

## நிதி நிறுவனங்கள்

### ஆசிய உள்கட்டமைப்பு முதலீட்டு வங்கி

சீனாவும், இன்னும் 56 நாடுகளும் இணைந்து இச்செயல்நெறியோடு தொடர்புடைய திட்டங்களுக்கு கடன்வழங்குவதற்காகவே ஆசிய உள்கட்டமைப்பு முதலீட்டு வங்கி என்ற வளர்ச்சி வங்கியினை 2014 இல் ஏற்படுத்தியுள்ளன.  
29 ஜூன் 2015 அன்று இவ்வங்கியின் சட்டமுறைக் கட்டமைப்பு பெய்ஜிங்கில் கையெழுத்தானது. இந்த பலதரப்பு வங்கியின் ஏற்பளிக்கப்பட்ட முதலீட்டுத் தொகையான $100 பில்லியனில் 75% ஆசிய நாடுகளிலிருந்தே வரும். 26% வாக்களிப்பு உரிமையுடன் சீனாவே இவ்வங்கியின் தனிப்பெரும் பங்குதாரராக உள்ளது. இவ்வாண்டின் இறுதியில் இவ்வங்கி செயல்பாட்டினைத் தொடங்கும்.
# பட்டை ஒன்று பாதை ஒன்று

## நிதி நிறுவனங்கள்

### பட்டுச் சாலை நிதி

இத்திட்டத்திற்காக உருவாக்கப்பட்ட வங்கிகள் தவிர்த்து $40 பில்லியன் வளர்ச்சி நிதி ஒன்றினையும் உருவாக்குகிற திட்டத்தை சீ சின்பிங் நவம்பர் 2014 இல் அறிவித்தார். இந்நிதியானது செயல்திட்டங்களுக்கு கடன்வழங்குவது என்றில்லாமல் தொழில்வணிகத்தில் முதலீடு செய்வதற்குப் பயன்படுத்தப்படும். சீனா பாகிஸ்தான் பொருளாதாரப் பாட்டை முதலீடுகளில் உள்ளடங்காத, பாகிஸ்தானிலுள்ள கரோத் நீர்மின் நிலையத் திட்டம் பட்டுச்சாலை நிதியின் முதலாவது முதலீட்டுத் திட்டமாகும்.
# பட்டை ஒன்று பாதை ஒன்று

## உறுப்பினர்கள்

1.
1.
1.
1.
1.
1.
1.
1.  
இத்திட்டத்தில் சேர பரிசீலிக்கும் நாடுகள்:  
-
-
-
-
-
-
# பட்டை ஒன்று பாதை ஒன்று

## உறுப்பினர்கள்

### விலகிய நாடுகள்

1.
1.
# கல்ஆ அல்-பகுறைன்

**கல்ஆ அல்-பகுறைன்** (*Qal'at al-Bahrain*, ), அல்லது **பகுறைன் கோட்டை** (*Fort of Bahrain*) மற்றும் முன்னதாகப் **போர்த்துக்கல் கோட்டை** (*Qal'at al Portugal*) என்றழைக்கப்படும் இத்தொல்லியல் இடம் அராபியத் தீபகற்பத்தில் பகுறைன் நாட்டில் அமைந்துள்ளது. 1954 ஆம் ஆண்டு முதல் இங்கு நடத்தப்பட்ட தொல்லியல் அகழ்வாய்வுகளில் உயரத்திற்குச் செயற்கையாக அமைக்கப்பட்ட மண்மேட்டில் பல தொல்பொருட்கள் கண்டெடுக்கப்பட்டன. இந்த மண்மேடு கி.மு. 2300 இலிருந்து 18 ஆம் நூற்றாண்டிலிருந்து பல்வேறு ஆட்சியாளர்களால் பல அடுக்குகளில் வலிதாக்கப்பட்டுள்ளது. காசைட்டுக்கள், போர்த்துக்கேயர் மற்றும் ஈரானியர்கள் இதில் பங்கெடுத்துள்ளனர். ஒரு காலத்தில் தில்முன் நாகரிகத்தின் தலைநகராகவும் இருந்துள்ளது. ஐக்கிய நாடுகள் கல்வி, அறிவியல், பண்பாட்டு நிறுவனம் இந்த இடத்தை 2005 இல் உலக மரபிடமாக அறிவித்துள்ளது.
# கல்ஆ அல்-பகுறைன்

## வரலாறும் அகழ்வாய்வும்

இக்கோட்டையில் அகழ்ந்தெடுக்கப்பட்ட தொல்பொருட்கள் பகுரைன் நாட்டின் வரலாற்றைக் குறித்த பல தகவல்களை வெளிப்படுத்தியுள்ளன. இவ்விடத்தில் ஏறத்தாழ 5000 ஆண்டுகளுக்கு முன்னரே மனிதர்கள் வாழ்ந்திருந்தார்கள் என்பதையும் செப்பு, வெண்கலக் காலகட்ட வரலாற்றுச் சான்றுகளையும் இவை நிலைநிறுத்துகின்றன.  
இங்கு பகுரைனின் முதல் கோட்டை கி.மு. மூவாயிரம் ஆண்டுகளுக்கு முன்பு பகுரைன் தீவின் வடகிழக்கில் கட்டப்பட்டது. தற்போதைய கோட்டை கி.பி. ஆறாம் நூற்றாண்டில் கட்டப்பட்டுள்ளது. தில்முன் நாகரிகத்தின் தலைநகரமாக, தில்முன் என்ற பெயருடன் இவ்விடம் இருந்துள்ளது; *கில்காமேசு காப்பியத்தின்படி* இது சுமேரியாவின் முன்னோர்களின் இடமாகவும் "அழிவில்லா இடமாகவும்" கடவுளரின் சந்திப்பு இடமாகவும் இருந்தது. 1987 முதல் பகுரைன் தொல்லியலாளர்களும் இப்பணியில் ஈடுபட்டுள்ளனர். இத்தொல்லியல் ஆய்வுகள் இங்கு ஏழு நாகரிகங்கள் நகரியக் கட்டமைப்பை அமைத்திருந்ததை உறுதிப்படுத்தி உள்ளன; தில்முன் பேரரசு இதில் மிகவும் தொன்மையான நாகரிகமாகும். டேனிசு ஆய்வாளர்கள் இது குறிப்பிடத்தக்க கிரேக்க (எலெனிய) இடமாகவும் உறுதிப்படுத்தியுள்ளனர்.
# கல்ஆ அல்-பகுறைன்

## புவியியல்

இந்தக் கோட்டையும் மண்மேடும் பகுரைன் தீவில் வடக்குக் கடலோரத்தில் கட்டப்பட்டுள்ளது. வானம் தெளிவாக இருக்கின்ற நாட்களில் கோட்டையைப் பகுரைனின் சார் நகரிலிருந்தும் காணலாம். பகுரைன் தலைநகரமான மனாமாவின் நுழைவாயிலைப் போன்று இக்கோட்டை உள்ளது. மனாமாவிலிருந்து தொலைவில் உள்ளது. வளைகுடாப் பகுதியில் உள்ள மிகப்பெரும் மண்மேடாக விளங்கும் இது துறைமுகத்திற்கு அருகில் மீட்கப்பட்டக் கடற்புறத்தில் கட்டப்பட்டுள்ளது.
# கல்ஆ அல்-பகுறைன்

## விவரிப்பு

வாயில்கள்.]]  
கல்ஆ அல்-பகுறைன் ஓர் அரபு மணற்மேடு ஆகும்; – அடுத்தடுத்த மனிதக் கட்டமைப்புக்களின் இடிபாடுகளாலான மணற்திட்டு ஆகும். இது பரப்பில் அமைந்துள்ளது. இங்கு கி.மு 2300 இலிருந்து 16 ஆவது நூற்றாண்டு வரை மனிதர் வாழ்ந்திருந்ததற்கான சான்றுகளை பகிரும் மேடாகும். இதில் 25% இடம் ஆய்விற்காக அகழப்பட்டுள்ளது; இந்த ஆய்வுகளில் பலவகை கட்டமைப்புகள் வெளிவந்துள்ளன:
# கல்ஆ அல்-பகுறைன்

## மேற்சான்றுகள்

-
# கூட்டுவிளைபொருள் தூய்மையாக்கல்

**கூட்டுவிளைபொருள் தூய்மையாக்கல்** *(Adduct purification)* என்பது எளிய கரிம உலோகச் சேர்மங்களை மீத்தூய நிலையில் தயாரிக்கும் நுட்பமாகும். பொதுவாக இவை நிலைப்புத் தன்மை இல்லாமலும் கையாள்வதற்கு கடினமானவையாகவும் காணப்படுகின்றன. ஒரு நிலையான கூட்டுவிளைபொருளை இலூயிக் அமிலத்துடன் சேர்த்து தூய்மைப்படுத்தும் பொழுது உண்டாகும் விளைபொருளை வெப்பப் பகுப்புக்கு உட்படுத்தி தேவையான தூய கூட்டுவிளைபொருளைத் தயாரிக்கலாம்.  
இந்தத் துறையில் முக்கியக் காப்புரிமைகளுக்கு உரிமையாளராக எபிகெம் நிறுவனம் இருக்கிறது. தூய்மை படுத்தப்பட்ட கூட்டுவிளைபொருட்களை அடையாளப்படுத்த எபிதூய்மை என்ற வர்த்தக குறியீட்டை அந்நிறுவனம் பயன்படுத்துகிறது. லிவர்பூல் பல்கலைக்கழகம் சார்ந்தவரான பேராசிரியர் அந்தோனி யோன்சு இம்முறையினை தொடங்கி வைத்ததுடன் பல முக்கியமான தாள்களை உருவாக்குனராகவும் விளங்குகிறார்.  
இலூயிக் அமிலத் தேர்வு மற்றும் வினை ஊடகம் இங்கு முக்கியமாக கருதப்படுகிறது. இம்முறையில் தூய்மைப்படுத்தும் அனைத்து கரிம உலோகச் சேர்மங்களும் காற்று மற்றும் நீரால் எளிதில் பாதிக்கப்படுபவையாகும். தொடக்க வினைகள் ஈதரில் மேற்கொள்ளப்பட்டன. ஆனால் இம்முறையில் ஆக்சிசன் மாசுக்கள் உருவாகின்றன. இதனால் மூன்றாம்நிலை அமீன்கள் அல்லது நைட்ரசன் பதிலீடு செய்யப்பட்ட பொது ஈதர்கள் பயன்படுத்தப்படுகின்றன.
# பருண் டே

**பருண் டே** (Barun De அக்டோபர் 30, 1932—சூலை 16, 2013) வரலாற்றாய்வாளர், கல்வியாளர், ஆசிரியர், நூலாசிரியர் எனப் பன்முகம் கொண்டவர். கல்கத்தா சமூக அறிவியல் மையத்தை நிறுவி இயக்குநராக இருந்தார். மவுலானா அபுல் கலாம் ஆசாத் ஆசிய கல்வி நிறுவனத்தின் இயக்குநராகவும் பணியாற்றினார்.
# பருண் டே

## இளமையும் கல்வியும்

பருண் டே தம் தொடக்கக் கல்வியை ஆக்ராவிலும் பின்னர் கல்கத்தா தூய சேவியர் கல்லூரியிலும், கல்கத்தா மாநிலக் கல்லூரியிலும் இளங்கலை வரலாறும் முதுகலையும் பயின்றார். ஆக்சுபோர்டு பல்கலைக் கழகத்தில் ஆய்வு செய்து முனைவர் பட்டம் பெற்றார்.